༄༅། །རྣམ་འཇོམས་རྒྱུད་ཀྱི་གསལ་བྱེད་འོད་ཟེར་ཅན་བཞུགས།
རྗེ་བཙུན་གྲགས་པ་རྒྱལ་མཚན།
ཨོཾ་སྭསྟི་སིཊྛཾ། དོན་དམ་སྟོན་བྱེད་ནུས་པའི་ཚོགས་རྣམས་དང་། །རྡོ་རྗེ་འཛིན་ཅིང་
གདུག་པ་འདུལ་མཛད་པའི། །ཞབས་པད་དྲི་མེད་སྤྱི་བོས་བླངས་བྱས་ནས། །དྲི་མེད་རྒྱུད་
དོན་རབ་ཏུ་གསལ་བར་བྱ། །
རྡོ་རྗེ་རྣམ་པར་འཇོམས་པ་ཞེས་བྱ་བའི་གཟུངས། ཟབ་མོའི་དོན་གྱི་མདོ་སྡེ། རྒྱུད་དོ་
ཅོག་གི་རྩ་བ་སྟེ། འདི་ལ་ཐོག་མར་བརྒྱུད་པའི་བྱུང་ཚུལ་བཤད་པར་བྱའོ། །ལོ་རྒྱུས་ཀྱི་
དབང་དུ་བྱས་ན་གཉིས་ཏེ། གཞུང་བསྒྱུར་བའི་ལོ་རྒྱུས་དང་། བཤད་པའི་ལོ་རྒྱུས་སོ། །
དང་པོ་བསྐྱུར་བའི་ལོ་རྒྱུས་ནི་རྒྱལ་པོ་སྲོང་བཙན་སྒམ་པོའི་སྐུ་ཚེའི་སྨད་ལ། རྡོ་རྗེ་རྣམ་པར་
འཇོམས་པ་འདི་བསྒྱུར་ཏེ། བོད་དུ་བསྒྱུར་བ་ལ་འདི་སྔ་བ་ཡིན་ནོ། །རྒྱལ་པོ་དེའི་སྲས་མང་
སྲོང་མང་བཙན། དེའི་སྲས་གུང་སྲོང་གུང་བཙན། དེའི་སྲས་འདུ་སྲོང་མང་པོ་རྗེ་འཕྲུལ་གྱི་
རྒྱལ་པོ། དེའི་སྲས་ཁྲི་ལྡེ་གཙུག་བརྟན་ནོ། །དེ་ཡན་ཆད་རྒྱལ་པོའི་གདུང་རབས་ལྔ་ལ། བོད་
ན་སྡོམ་པ་དང་ལྡན་པའི་རབ་ཏུ་བྱུང་བའམ། དབང་བསྐུར་བའི་སྔགས་པ་མེད་མོད་ཀྱི།
འོན་ཀྱང་འབྲི་ཀློག་སློབ་པའི་ཆོས་ཀྱི་གྲྭ་ཚུགས་པ་ཡིན་ཏེ། མདོ་འདི་ཀུན་ཐམས་ཅད་ཀྱང་
~244~

རྣམ་འཇོམས་རྒྱུད་ཀྱི་གསལ་བྱེད་འོད་ཟེར་ཅན།
བྲི་བ་དང་། ཀློག་པ་དང་། ཁ་ཏོན་བྱེད་པ་ཡོད་པ་ཡིན་སྐད། དེའི་སྲས་ཁྲི་སྲོང་ལྡེ་བཙན་གྱི་
སྐུ་རིང་ལ། ལོ་ཙཱ་བ་སད་མི་མི་བདུན་བྱུང་སྟེ། རྒན་གསུམ། གཞོན་གསུམ། བར་པ་ནི་
བཙུན་པ་ཡེ་ཤེས་དབང་པོ་བྱ་བ་ཡིན་ཏེ། དེ་དང་བདུན་ནོ། །རྒན་གསུམ་ནི་དབས་མཉྫུ་ཤྲཱི་དང་།
གཙང་དེ་བེན་ཏྲ་དང༌། བྲན་ཀ་མུ་ཀི་ཏའོ། །གཞོན་གསུམ་ནི། པ་གོར་བཻ་རོ་ཙ་ན་དང་།
འཁོན་ཀླུའི་དབང་པོ་དང་། གཙང་དེ་བེནྡྲ་རཀྵི་ཏའོ། །དེ་རྣམས་ཀྱིས་རྣམ་དག་ཁྲིམས་ཁང་
གླིང་དུ། རྒྱ་གར་གྱི་མཁན་པོ་དཱ་ན་ཤཱི་ལ་སྤྱན་དྲངས་ཏེ། ཁྲིམས་བླངས་པས་རྣམ་དག་ཁྲིམས་
ཁང་གླིང་ཞེས་བྱའོ། །དེ་ནས་སྔགས་འཆང་དྷརྨ་ཀཱིརྟི་ཞེས་བྱ་བ་སྤྱན་དྲངས་ཏེ། བཙད་པོ་དེ་
ཉིད་ཐོག་མར་རྡོ་རྗེ་དབྱིངས་དང་། རྡོ་རྗེ་རྣམ་པར་འཇོམས་པའི་དཀྱིལ་འཁོར་དུ་དབང་
བསྐུར་བས། བདུད་འདུལ་སྔགས་པ་གླིང་ཞེས་བྱའོ། །དེ་ནས་མར་རབ་ཏུ་བྱུང་བ་ཐམས་
ཅད་ཀྱང་ཁྲིམས་དང་ལྡན་པར་བྱས་ལ་སྔགས་པ་རྣམས་ཀྱང་དབང་ཐོབ་པར་བྱས་སོ། །དེ་
ནས་རྒྱ་གར་གྱི་མཁན་པོ་བི་མ་ལ་མི་ཏྲ་སྤྱན་དྲངས་ནས། སད་མི་མི་བདུན་གྱིས་ལོ་ཙཱ་བ་
བྱས་ཏེ། རྣམ་སྣང་མངོན་བྱང་ལ་སོགས་པའི་རྒྱུད་སྡེ་མང་པོ་བསྒྱུར་བས། སྒྲ་བསྒྱུར་རྒྱ་
གར་གླིང་ཞེས་བྱའོ། །གཞན་ཡང་མི་གཡོ་བསམ་གཏན་གླིང་དུ་སྒོམ་བྱེད། དཀོར་མཛོད་
པེ་ཀར་གླིང་དུ་ནོར་འཇོག །བརྡ་སྦྱོར་ཚངས་པ་གླིང་དུ་བརྡ་སྦྱོར། དེའི་དུས་ན་བོད་ཀྱི་སོ་
སོའི་སྐྱེ་བོ་ཐམས་ཅད་ཐུན་མོང་གི་དགེ་སྦྱོར་གཟུངས་འདི་ལ་བྱེད་པ་པཎྜི་ཏས་གཟིགས་པ་
དང་། འཇིག་རྟེན་དང་འཇིག་རྟེན་ལས་འདས་པའི་དཀར་པོའི་ཕྱོགས་ཀྱི་ཁྲོ་བོ་དང་ཁྲོ་མོ་
ཐམས་ཅད་ཀྱི་སྔགས་འདོན་པ་ཡིན་པས། དབང་བསྐུར་དང་དམ་ཚིག་མ་ཐོབ་པ་རྣམས་ཀྱི་
ཐུན་མོང་དུ་ཁ་ཏོན་ལ་སོགས་པ་བྱས་པ་མ་ལེགས། ཆོས་ལ་བརྟེན་པའི་སྡིག་པ་འོང་
གསུངས་ནས། སྔར་བཏོན་པའི་བཤགས་པར་སྡིག་པ་སྦྱོང་བ་ལ་ཤིས་པ་འཕགས་པ་རྟོག་པ་
ཆེན་པོའི་མདོ་འགྱོད་ཚངས་ཀྱི་ལེའུའི་མདོ་ནས་བཏོན་ནས་འདོན་དུ་བཅུག །ཕྱིས་ཀྱི་ཐུན་མོང་
~245~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
གི་དགེ་སྦྱོར། དམ་ཚིག་དང་དབང་བསྐུར་མ་ཐོབ་པ་དང་། ཐོབ་པ་རྣམས་ཀྱིས་འདོན་དུ་
རུང་བའི་མདོ། ཤེས་རབ་སྙིང་པོ་བསྒྱུར་ནས་འདོན་དུ་བཅུག །དེ་ཡང་དེའི་དོན་ཤེས་
དགོས་པས་ཤེར་སྙིང་རྒྱ་ཆེར་འགྲེལ་པ་ཡང་མཛད།བི་མ་ལ་མི་ཏྲས་མཛད་སྐད། དེ་གཞུང་
བསྒྱུར་བའི་ལོ་རྒྱུས་སོ། །
གཉིས་པ་བཤད་པའི་ལོ་རྒྱུས་ནི། སྔོན་རྒྱ་གར་གྱི་ཡུལ་ན་རྒྱལ་པོ་ལོག་པའི་སྙིང་པོ་
ཞེས་བྱ་བ་ཞིག་ཡོད་པ་ལས། དེའི་སྙིང་དུ་ལྷའི་བུའི་བདུད་ཞུགས་ནས་མི་དགེ་བའི་བཤེས་
གཉེན་ལ་བརྟེན་ནས་སངས་རྒྱས་ཀྱི་བསྟན་པ་བསྣུབས་ཏེ། ལྷ་ཁང་དང་པུསྟི་ཐམས་ཅད་
བསྲེགས། དགེ་སློང་ལ་སོགས་པ་ལ་ལ་བསད་སྐད། རྒྱལ་པོ་དེས་དེ་ལྟར་བྱས་པས་བསྟན་
པ་ལ་དགའ་བའི་སྲུང་མ་གཙང་རིས་ཀྱི་མགོན་པོ་རྣམས་ཁྲོས། མི་མ་ཡིན་པའི་གདོན་
ཐམས་ཅད་འཁྲུགས་ཏེ། ཡུལ་ཁམས་དེར་ཆར་མི་འབབ་པ་དང་། ཡམས་ནད་སྣ་ཚོགས་པ་
དང་། བཀྲ་མི་ཤིས་པ་སྣ་ཚོགས་བྱུང་། རྒྱལ་པོ་རང་ནད་ཤ་བཀྲས་ཟིན་ནས། སྡུག་བསྔལ་
དང་ལྡན་པར་གྱུར་ཏོ། །རྒྱལ་པོ་དེའི་དོན་དུ་རྒྱལ་པོ་སྡེ་བཞིས། བཅོམ་ལྡན་འདས་ཤཱཀྱ་
ཐུབ་པ་ཤིང་སཱ་ལའི་དྲུང་ན་ཆོས་ཀྱི་འཁོར་ལོ་བསྐོར་ཞིང་བཞུགས་པ་ལ། རྒྱལ་པོ་ལོག་པའི་
སྙིང་པོ་ནད་ཤ་བཀྲས་ཟིན་པ་ལས་ཐར་པའི་ཐབས་ཞུས་པས། རྒྱལ་པོ་ལོག་པའི་སྙིང་པོ་སྡེ་
འཁོར་དང་བཅས་པ་ཐམས་ཅད་དྲེགས་པ་ཅན་དུ་འདུག་པས་ངས་ཞི་བའི་སྐུས་མི་ཐུལ་ཏེ།
དྲག་པོའི་སྐུའི་གདུལ་བྱར་འདུག་གསུངས་ནས་མི་དམིགས་པའི་ཐུགས་རྗེ་ཆེན་པོས་ཕྱག་
ན་རྡོ་རྗེ་ལ་བསྐུལ་ལོ། །
དེ་ཡང་གཞུང་འདི་ཉིད་ལས། སངས་རྒྱས་ཀྱི་མཐུས་ཞེས་པས་ཤེས་སོ། །ཕྱག་ན་རྡོ་
རྗེས་ཀྱང་ཞི་བས་མི་ཐུལ་བར་གཟིགས་ནས། དུས་གསུམ་གྱི་སངས་རྒྱས་ཐམས་ཅད་ཀྱི་
ཐུགས་རྗེ་ཆེན་པོ་ལས་བྱུང་བའི་ཁྲོ་བོ་ཆེན་པོར་སྤྲུལ་ནས་བཤད་དོ། །དེ་ཡང་གཞུང་ལས་རྡོ་
~246~

རྣམ་འཇོམས་རྒྱུད་ཀྱི་གསལ་བྱེད་འོད་ཟེར་ཅན།
རྗེ་ཁྲོ་བོ་ལས་བྱུང་བ་ཞེས་པས་ཤེས་སོ། །བཤད་པ་ནི་མི་ཆོད་པ་ལ་སོགས་པ་ནར་མར་རོ། །
ཐུགས་རྒྱུད་ཡེ་ཤེས་སུ་སྣང་བའི་ཕྱག་ན་རྡོ་རྗེ་དེས་བཤད་ནས། སྡུད་པ་པོ་ཕྱག་ན་རྡོ་རྗེས
གཞུང་བསྡུས་སོ། །དེས་རྒྱལ་པོ་བཞི་ལ་བཤད། དེས་ལོག་པའི་སྙིང་པོ་ལ་བཤད། རྒྱལ་པོ་སྡེ་
བཞི་དང་ལོག་པའི་སྙིང་པོ་འཁོར་དང་བཅས་པས་ཉམས་སུ་བླངས་པས། སྔར་གྱི་སྡུག་བསྔལ་
ཐམས་ཅད་ཞི་བར་གྱུར་ཏོ། །
དེ་ཡང་གཞུང་ལས། རྒྱལ་པོ་རྟག་ཏུ་ཁྲུས་གྱིས་ཤིག །ཅེས་པ་དང་། སྡུག་བསྔལ་
ཐམས་ཅད་མེད་པར་བྱེད། །ཅེས་པས་ཤེས་སོ། །འདི་ལ་བཤད་སྲོལ་མང་ཡང་ཇོ་བོ་རིན་
ཆེན་བཟང་པོས་བཤད་པ་སྟེ། བརྒྱུད་པའི་དབང་དུ་བྱས་ན། སངས་རྒྱས་ཉིད་ཀྱིས་ཕྱག་ན་
རྡོ་རྗེ་ལ། དེས་རྒྱལ་པོ་སྡེ་བཞི་ལ། དེས་ལོག་པའི་སྙིང་པོ་ལ། ལོག་པའི་སྙིང་པོས་གྲོང་
ཁྱེར་ཝཱ་རཱ་ཎ་སཱིར་ཨ་རོ་བ་བསམ་གཏན་བཅུ་གཉིས་པ་ལ་བཤད། ཡང་ཕྱག་ན་རྡོ་རྗེ་དེ་ཉིད་
ཀྱིས་ཨ་རོ་བ་བསམ་གཏན་བཅུ་གཉིས་པ་ལ་བཤད། དེས་རྡོ་རྗེ་གོ་ཆ་ལ། དེས་ཡུལ་དབུས་ཀྱི་
ཛ་ཡ་སེ་ན་ལ། དེས་ནོར་བུ་གླིང་པ་བདེ་བའི་རྡོ་རྗེ་ལ།དེས་དཔའ་བོ་རྡོ་རྗེ་ལ། དེས་ཤྲདྡྷ་ཀ་ར་
ཝརྨ་ལ། དེས་རིན་ཆེན་བཟང་པོ་ལ། དེས་མངའ་རིས་ཀྱི་ཤུད་པུ་ཡོན་ལེགས་ལ༑ དེས་
གཉལ་པ་ཉི་མ་ཤེས་རབ་ལ། དེས་གནུར་ཉི་མ་འོད་ཟེར་ལ། དེས་བླ་མ་ས་སྐྱ་པ་ལ།
བརྒྱུད་པའི་ལོ་རྒྱུས་སོ། །
དེ་ལྟར་བརྒྱུད་པའི་མདོ་འདི། ཆོས་ཐམས་ཅད་བཀའ་དང་བསྟན་བཅོས་གཉིས་སུ་
འདུས་པ་ལས་བཀའ་ཡིན་ནོ། །དེ་གཉིས་སུ་འདུས་པར་ཅིས་ཤེས་ན། འཕགས་པ་
དགོངས་པ་ངེས་པར་འགྲེལ་བའི་མདོ་ལས། ཆོས་རྣམས་ཐམས་ཅད་བཀའ་དང་བསྟན་
བཅོས་གཉིས་སུ་འདུས། །ལེགས་པར་གསུངས་དང་དེ་ཡི་དགོངས་འགྲེལ་དང་། །དེ་ཡི་
དབང་གིས་ཤཱཀྱའི་བསྟན་པ་ནི། །འཇིག་རྟེན་ཁམས་འདིར་ཡུན་རིང་གནས་པར་འགྱུར། །
~247~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཞེས་པས་ཤེས་སོ། །
བཀའ་ལ་ཡང་གསུམ་སྟེ། བྱིན་གྱིས་བརླབས་པའི་བཀའ་དང་། རྗེས་སུ་གནང་བའི་
བཀའ་དང་། ཞལ་ནས་གསུངས་པའི་བཀའ་འོ། །དེ་ལ་བྱིན་གྱིས་བརླབས་པའི་བཀའ་ནི་
སྟོན་པ་ཞལ་བཞུགས་ཙ་ན། དེའི་བྱིན་རླབས་ཀྱིས་སྟོན་པ་དང་། ཉན་པ་པོའམ་བེམས་
པོའམ། དུད་འགྲོ་ལ་སོགས་པས་ཀྱང་ཆོས་ཀྱི་སྒྲ་སྒྲོགས་ཤེས་པ་ལ་སོགས་པའོ། །དེའང་སྡུད་
པ་ལས། རྒྱལ་བའི་ཉན་ཐོས་པ་དག་ཇི་སྙེད་ཆོས་སྟོན་དང་། །ཞེས་པ་ནས། སྐྱེས་བུའི་མཐུའི་
བར་དུའོ། །རྗེས་སུ་གནང་བའི་བཀའ་ནི་སྟོན་པ་མྱ་ངན་ལས་འདས་ཙམ་ན། གོང་དུ་འདི་
སྐད་བདག་གིས་ཐོས་པའི་དུས་གཅིག་ན་ཞེས་པ་དང་། བར་དུ་དེ་ནས་ཞེས་པ་དང༌།
བཅོམ་ལྡན་འདས་ཀྱིས་བཀའ་སྩལ་པ་ཞེས་པ་དང་། མཐར་བཅོམ་ལྡན་འདས་ཀྱིས་
གསུངས་པ་ལ་མངོན་པར་བསྟོད་དོ། །ཞེས་པ་ལ་སོགས་པ་ཆུག་ཅིག །ཅེས་གསུངས་པ་ནི་རྗེས་སུ་
གནང་བའི་བཀའ་འོ། །བཅོམ་ལྡན་འདས་ཉིད་ཀྱིས་ཉིད་ཀྱིས་ཞལ་ནས་གསུངས་པ་ནི།
དངོས་སུ་གནང་བའི་བཀའོ། །
གཟུངས་འདི་ལ་གསུམ་ཀ་ཡོད་དེ། འདི་སྐད་བདག་གིས་ཐོས་པ་ནས་སྙོམས་པར་
ཞུགས་སོའི་བར། རྗེས་སུ་གནང་བའི་བཀའོ། །དེ་ནས་ལག་ན་རྡོ་རྗེ་ཞེས་པ་ནས། རྡོ་རྗེ་ཁྲོ་
བོ་ལས་བྱུང་བའི་བར་ནི་བྱིན་གྱིས་བརླབས་པའི་བཀའོ། །མི་ཆོད་པ་མན་ཆད་ནི་ཞལ་ནས་
གསུངས་པའི་བཀའོ། །ཡང་ཆོས་ཐམས་ཅད་བསླབ་པ་རིན་པོ་ཆེ་གསུམ་དུ་འདུ་སྟེ། ལྷག་
པ་ཚུལ་ཁྲིམས་ཀྱི་བསླབ་པ་དང་། ཤེས་རབ་དང་། ཏིང་ངེ་འཛིན་གྱི་བསླབ་པ་གསུམ་ལས།
མདོ་འདི་ཏིང་ངེ་འཛིན་གྱི་བསླབ་པར་འདུས་ཏེ། འདི་ཉིད་ལས།རྡོ་རྗེ་ཏིང་ངེ་འཛིན་གྱི་ལ་
སྙོམས་པར་ཞུགས་ཏེ་ཞེས་གསུངས་སོ། །ཡང་ཆོས་ཐམས་ཅད་སྡེ་སྣོད་རིན་པོ་ཆེ་གསུམ་
དུའང་འདུས་ཏེ། མདོ་སྡེའི་སྡེ་སྣོད་དང་། འདུལ་བའི་དང་། མངོན་པ་གསུམ་ལས།·མདོ་སྡེའི
~248~

རྣམ་འཇོམས་རྒྱུད་ཀྱི་གསལ་བྱེད་འོད་ཟེར་ཅན།
སྡེ་སྣོད་དུ་འདུས་ཏེ། འདི་ཉིད་ལས། མདོ་སྡེ་འདི་ནི་མཉན་བྱེད་ན། །ཞེས་སོ། །
ཡང་གསང་སྔགས་རྒྱུད་སྡེ་བཞིའི་དབང་དུ་བྱས་ན། འདི་གང་དུའང་མ་ལྷུང་བར་
ཐམས་ཅད་དུ་འགྲོ་སྟེ། འདི་ཉིད་ལས། རྒྱུད་དོ་ཅོག་གི་རྩ་བ་སྟེ། །ཞེས་གསུངས་པས་སོ། །
དེ་ལྟ་བུའི་བརྗོད་བྱའི་དོན་ཅི་ཡིན་ཞེ་ན། ཡང་དག་པར་རྫོགས་པའི་སངས་རྒྱས་ཀྱི་ཐུགས་
རྣམ་པར་མི་རྟོག་པའི་ཡེ་ཤེས་རྟོགས་པར་དཀའ་བ། སངས་རྒྱས་ཉག་གཅིག་གི་སྤྱོད་ཡུལ་
ཡིན་ཏེ། འདི་ཉིད་ལས། ཟབ་མོ་སངས་རྒྱས་སྤྱོད་ཡུལ་བ། །ཞེས་འབྱུང་བས་སོ། །
དེ་ལྟ་བུའི་མདོ་སྡེ་དེ་ལ་རྒྱ་སྐད་བོད་སྐད་དུ་སྦྱར་ནས། མཚན་བསྟན་པ་ནི། རྒྱལ་
པོའི་བཀའ་རྟགས་ཀྱི་ཕྱག་རྒྱས་བཏབ་པ་དང་། དམ་པའི་ཆོས་ཁུངས་བཙུན་པ་དང་།
བཙལ་སླ་བ་དང་། སཾ་སྐྲྀ་ཏའི་སྐད་ལ་བག་ཆགས་བཞག་པ་དང་། བྱས་པ་ཤེས་ཤིང་དྲིན་དུ་
གཟོ་བ་དང་། མཚན་བཀླགས་པས་བར་ཆད་སེལ་བ་དང་། སྒྲ་ཐད་ཀློག་ལ་མཁས་པར་
འགྱུར་བའི་དགོས་པ་ཡོད་དོ། །སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་
ཕྱག་འཚལ་ལོ། །ཞེས་པ་ནི་སངས་རྒྱས་ནི་རྟོགས་པའི་ཡེ་ཤེས་མཐར་ཐུག །བྱང་ཆུབ་
སེམས་དཔའ་ནི་ས་བཅུ་གཅིག་མན་ཆད་རྟོགས་པའི་ཁྱད་པར་ལ་གནས་པ་རྣམས་ལ་ལོ་ཙཱ་
བས་ཕྱག་འཚལ་བའོ། །
འདི་སྐད་ཅེས་པ་ལ་སོགས་པས་གླེང་གཞི་བསྟན་ཏེ། འདི་སྐད་ཅེས་པ་ཆོས་ཕུན་
སུམ་ཚོགས་པ་དང༌། བདག་གིས་ཐོས་པ་འཁོར་ཕུན་སུམ་ཚོགས་པ་དང༌། དུས་གཅིག་ན་
ཞེས་པ་དུས་ཕུན་སུམ་ཚོགས་པ་དང༌། བཅོམ་ལྡན་འདས་ལས་ཐོས་ཞེས་པ་སྟོན་པ་ཕུན་
སུམ་ཚོགས་པ་དང་། རྡོ་རྗེ་ལ་བཞུགས་པ་ལས་ཐོས་ཞེས་གནས་ཕུན་སུམ་ཚོགས་པའོ། །
ཐོས་པ་ཀུན་ལ་སྦྱར་ཏེ། དེ་ཡང་འདི་སྐད་ཅེས་བྱ་བ་འོག་ནས་འཆད་པའི་གཞུང་ཐམས་
ཅད་དོ། །དེ་སྟོན་པ་རྡོ་རྗེའི་ཚིག་འདི་སྐད་དང་། དེའི་དོན་འདི་སྐད་ཅེས། འདི་ཁོ་ན་སྐད་ཐོས་
~249~

ཐར་ལམ་གསལ་སྒྲོན་ལས། རྒྱལ་པོ་མདོ་བཅུའི་རྩ་འགྲེལ་ཕྱོགས་བསྒྲིགས།
ཀྱི་ཕྲི་བ་དང་བསྣན་པ་མེད་དོ་ཞེས་པའི་དོན་ཏོ། །བདག་གིས་ཐོས་ཞེས་པ་ནི་བདག་ཉིད་ཡིན་
པར་སྟོན་ཏེ། འདི་གཞན་ལས་བརྒྱུད་པ་མེད་པ་དངོས་སུ་ཐོས་པ་བསྟན་ཏེ། ཐོས་ཞེས་བྱ་བ་རྣ་
བའི་དབང་པོ་སྐྱོན་མེད་པ་མ་ཡེངས་པར་མཉམ་པར་བཞག་ནས་ཤེས་པ་མ་འཁྲུལ་བར་ཐོས་
པའོ། །
ཡང་ཐོས་པའི་ཤེས་རབ་ཀྱིས་ཐོས་ཀྱི་རྟོགས་པས་ནི་མ་ཡིན་ནོ། །དུས་གཅིག་ན་ཐོས་
ཞེས་བྱ་བ་ནི། དུས་གཅིག་གི་ཚེ་འདི་ཐོས་ཀྱི། དུས་གཞན་དུ་གཞན་ཡང་ཐོས་ཞེས་པས་
ཐོས་པ་མང་བར་བསྟན་ནས། ཡང་དུས་གཅིག་ཉིད་ལ་འདི་ཐོས་ཤིང་ཁོང་དུ་ཆུད་པས་ཤེས་
རབ་ཆེ་ཞིང་། ཚད་མའི་སྐྱེས་བུར་སྟོན་པའོ། །ཡང་རྒྱུད་འདི་ལན་ཅིག་ལས་མ་གསུངས་པས་
འབྱུང་བར་དཀའ་ཞིང་ཟབ་པར་ཡང་བསྟན་ཏོ། །
བཅོམ་ལྡན་འདས་ཞེས་པས་ཉོན་མོངས་པ་དང་། ལྷའི་བུ་དང་། ཕུང་པོའི་དང་། འཆི་
བདག་གི་བདུད་དང་བཞི་བཅོམ་པས་ན་བཅོམ་ལྡན་འདས་ཏེ། རྡོ་རྗེ་རྩེ་མོ་ལས། ཉོན་མོངས་
ལས་དང་དེ་བཞིན་སྐྱེ། །དེ་བཞིན་ཉོན་མོངས་ཤེས་བྱའི་སྒྲིབ། །མི་མཐུན་ཕྱོགས་ཀྱི་ཆོས་
རྣམས་གང་། །དེ་བཅོམ་པས་ན་བཅོམ་ལྡན་བརྗོད། །ཅེས་གསུངས་སོ། །དེ་ལྟ་བུ་དེ་རང་
སུ་ཡིན་ན་སྟོན་པ་ཕྱག་ན་རྡོ་རྗེའོ། །ཕྱག་ན་རྡོ་རྗེ་ལ་གསུམ་དུ་བཞེད་དེ། ཐུགས་རྒྱུད་ཡེ་
ཤེས་སུ་སྣང་བའི་ཕྱག་ན་རྡོ་རྗེ་དང་། ལམ་རྒྱུད་འཕགས་པར་སྣང་བ་དང༌། འགྲོ་རྒྱུད་
སེམས་ཅན་དུ་སྣང་བའོ། །དང་པོ་ནི་སངས་རྒྱས་ཐམས་ཅད་མི་དམིགས་པའི་ཐུགས་རྗེ་
ཆེན་པོ་ལས་བྱུང་བ། ས་བཅུ་གཅིག་པའི་རྟོགས་པ་མཐར་ཕྱིན་པ། གདུལ་བྱ་གདུག་པ་ཅན་
འདུལ་བ